PREDBEŽNÁ INFORMÁCIA
(podľa §  9 zákona č.  400/2015 Z. z. o tvorbe právnych predpisov
 a o Zbierke zákonov Slovenskej republiky a o zmene a doplnení niektorých zákonov)

1. Pripravovaný právny predpis
Novela vyhlášky Ministerstva zdravotníctva Slovenskej republiky č. 62/2025, ktorá definuje podmienky úhrady a úhradu podľa klasifikačného systému pre definovanú časť diagnosticko-terapeutických skupín.

2. Základné ciele právnej úpravy
Cieľom návrhu je aktualizácia a rozšírenie diagnosticko-terapeutických skupín, ktoré budú zaradené do priamych úhrad cez SK-DRG systém a teda rozširovanie klasifikačného systému SK-DRG ako úhradového mechanizmu za klasifikačné prípady vo vybraných DRG skupinách. Celkový objem produkcie ústavnej a jednodňovej zdravotnej starostlivosti, ktorá by mala byť uhrádzaná cez systém SK-DRG po novele vyhlášky bude predstavovať 45% produkcie ústavnej a jednodňovej zdravotnej starostlivosti.

3. Zhodnotenie súčasného stavu
Pravidelná aktualizácia vyhlášky, ktorá bude prebiehať vzhľadom na vydanie nového SK-DRG systému vždy ku 1.1. nasledujúceho roka. 

4. Spôsob zapojenia verejnosti do prípravy právneho predpisu
Verejnosť sa môže zapojiť do prípravy právneho predpisu formou zasielania podnetov, či návrhov v intenciách vecného zamerania. Lehota na zasielanie podnetov je do 7 dní od zverejnenia predbežnej informácie. Táto predbežná informácia je považovaná za jednu z foriem konzultácií s podnikateľským prostredím v zmysle pravidiel Jednotnej metodiky.


Kontaktné údaje
Ministerstvo zdravotníctva Slovenskej republiky 
Odbor klasifikácie a cenotvorby ústavnej starostlivosti
Sekcia ústavnej a jednodňovej zdravotnej starosltivosti
Limbová 2, 831 01 Bratislava

Predpokladaný termín začatia pripomienkového konania
15. novembra 2026



					Kamil Šaško, MSc.
minister
